በህዋ ላይ የተቆላ ቡና ለደንበኞቹ ሊያቀርብ መሆኑን አንድ የዱባይ ኩባንያ አስታወቀ
በህዋ ላይ በሚኖር ሙቀት ብቻ የተቆላ ቡናን በዱባይ ምድር ፉት በሉልን ለማለት መዘጋጀታቸውን የዱባይ ስፔስ ሮስተር ኩባንያ አስታወቀ፡፡በምድር ላይ የሚቆላው ቡና በመሬት ስበት አማካኝነት አንዱ በአንዱ ላይ የሚደራረብ በመሆኑ እኩል በሆነ የሙቀት መጠን መቁላት አለመቻሉ ቡናን ወደ ህዋ ልኮ ለመቁላት ምክንያት ነው ተብሏል፡፡ለዚህም ቡናውከምድር 200 ኪሜ ርቀት ወደ ህዋ በመላክ የሮኬት ያለ አንዳች የመሬት ስበት ተጽዕኖ የሚቆላ መሆኑን የኩባንያው መስራቾች ገልጸዋል፡፡በሮኬቱ አማካኝነት 300 ኪሎ ግራም ቡና ወደ ህዋ በመላክ ከህዋ በሚያገኘው ሙቀት ቡናው በተመጣጣኝ የሙቀት መጠን በሁሉም አቅጣጫ ይቆላል ተብሏል፡፡በህዋ ላይ የተቆላው ቡና በቀጣይ የፈረንጆች አመት ለገበያ እንደሚቀርብ ኩባንያው ገልጿል፡፡የአንድ ሲኒ ቡና ዋጋ እስካሁን ዋጋ ያልተቆረጠለት ቢሆንም ከ200 እስከ 500 የአሜሪካን ዶላር እንደሚሆን ግን ተገምቷል።ምንጭ፡ የኢትዮጵያ ቡናና ሻይ ለስልጣን